nvidia/miracl-vision huggingface dataset:
Kundinyota 88 za UKIA

Kuhusu makundinyota kwa jumla na historia yao tazama makala Kundinyota Makundinyota 88 ya UKIA ni jinsi gani Umoja wa Kimataifa ya Astronomia (UKIA) uliamua kupanga tufe la anga kwa kusudi la kutaja mahali pa nyota jinsi inayoonekana kwenye anga. Kuna mpangilio tofauti wa nyota kwa makundi katika tamaduni mbalimbali duniani. Hapo chini inafuata orodha ya makundinyota 88 yaliyoamuliwa na Umoja wa Kimataifa ya Astronomia (UKIA) kwa upimaji wa anga lote. Kwa historia ya upangaji huu angalia makala ya Kundinyota. UKIA ulichagua majina kutoka lugha ya Kilatini ambayo yanarejelea mara nyingi hadithi za mitholojia ya Ugiriki wa Kale. Chanzo cha majina ya Kiswahili mara nyingi ni kawaida ya mabaharia Waswahili waliotafuta njia zao wakati wa usiku kwenye Bahari ya Hindi kwa msaada wa nyota. Idadi kubwa ya majina haya yalipokelewa kutoka kwa Kiarabu ilhali Waarabu wenyewe walitumia makundinyota 48 waliyowahi kupokea kutoka kwa Wagiriki wa Kale jinsi zilivyotajwa katika kitabu cha Almagesti cha Ptolemaio. Majina ya Kiswahili kwa makundinyota 49 (pamoja na majina ya nyota 45) yalikusanywa na mwanaisimu Mholanzi Jan Knappert na kuhifadhiwa hata kama sehemu kubwa ya elimu hii imeshapotea kwa wenyeji kutokana na mabadiliko ya teknolojia maana leo hii mabaharia hawatumii tena nyota. Majina mengine yalitafsiriwa kutoka Kilatini cha kimataifa kwa Kiswahili. Makundinyota 12 ni sehemu ya Zodiaki inayotumiwa pia na wanajimu kwa kutabiri tabia za mtu na heri zake. Kwa tisa ya makundinyota haya wanajimu walianza kutumia majina mbadala kwa kutafsiri kutoka kawaida ya Kiingereza au kwa kutaja nembo ya kundinyota. Jedwali inaonyesha majina mbdala za wanajimu kwa mabano yenye alama ya *
Nyoka-mchanga

Spishi 34: Nyoka-mchanga ni spishi za nyoka wa jenasi Psammophis katika familia Lamprophiidae. Nyoka-mchanga mdogo huitwa kidurango pia. Nyoka hawa ni wafupi hadi warefu kiasi. Spishi nyingi ni sm 50-100 lakini nyoka-mchanga maridadi ni sm 45 kwa kipeo na nyoka-mchanga madoadoa anaweza kufika m 1.9. Kimsingi rangi yao ni kahawia lakini kwa kawaida wana milia myeusi, kijivu, njano na/au myekundu. Nyoka-mchanga hula mijusi ambao wanawakamata ardhini au katika vichaka. Chonge zao ni meno ya nyuma kabisa na ni ndefu kuliko zile za nyoka wengine wenye chonge za nyuma. Spishi kubwa zinaweza kuingiza kiasi cha sumu kinachotosha kwa kumletea mtu shida: kufura, kuvuja damu, unyeo mbaya na kichefuchefu.
Dom Down Click

Dom Down Click (kifupi: DDC) ni kikundi cha harakati za muziki wa hip hop kutoka Dodoma, nchini Tanzania. Jina la DDC limebuniwa na Lucas Malali, maarufu kama LC. Kundi linatokana na makutano ya kila siku maskani kwao huko Dodoma, hatimaye likaja wazo la kuanzisha harakati za kughani (kurap). Ili kuunda kundi, ilikuwa ni lazima akutane na marafiki ili kukamilisha harakati hizi mwanana. Baada ya kughani wakiwa maskani kwa muda mrefu, ndipo lilipokuja wazo la kwenda kurekodi. Bahati nzuri, LC alikuwa na rafiki yake mmoja mtayarishaji wa rekodi maarufu kama Abuu. Suala la Abuu kufungua studio (AJ Records), imekuwa heri kwa LC na wana DDC kwa ujumla. Huko maskani, kulikuwa na marafiki wengi tu waliokuwa wanaghani, lakini LC alikuwa hajui kama wanaghani. Baada ya makutano ya mara kadhaa, likaja suala la kwenda kurekodi ndipo sasa baadhi ya marafiki wa pale kitaa wakajitokeza kama na kujulikana kama nao waghanaji. Watu hao waliojitokeza baada ya azimio la kwenda studio ni pamoja na Adam Shule Kongwe, Dilema Bonito, Goda, Badi, K2da, na Andre K. wote wakiwa chachu kubwa kuazisha hizi harakati kwa pamoja wakakubaliana waende kurekodi na wakafanikiwa kurekodi wimbo wa kwanza uliyokwenda kwa jina la "Usika wa Manane". Kwa bahati mbaya, wimbo huo haujafanikiwa kutolewa
Wilaya ya Songwe

Wilaya ya Songwe ni wilaya mojawapo kati ya 5 za mkoa wa Songwe, nchini Tanzania, yenye postikodi namba 54100 . Katika sensa ya mwaka 2022 wakazi walihesabiwa 229,219 . Katika wilaya ya Songwe maeneo maarufu ni Mkwajuni ambako ndio makao makuu ya wilaya. Saza ni eneo maarufu kwa uchimbaji wa madini na kuna mgodi wa Shanta Gold Mine, Kanga, Mbangala. Chang'ombe | Galula | Gua | Ifwenkenya | Kanga | Kapalala | Magamba | Manda | Mbangala | Mbuyuni | Mkwajuni | Mpona | Mwambani | Namkukwe | Ngwala | Saza | Totowe | Udinde
Themogenesisi

Themogenesisi (kutoka jina la Kiingereza thermogenesis) ni hali ya kutoa joto kwa miili ya wanyama ambao huwa hawategemei hali ya hewa ili wapate joto (warm blooded animals). Hali hii ya thermogenesis hufanyika hata kwa mimea kama Eastern skunk vegetable, Vodoo lily na mingine. Kuna aina tatu za themogenesisi ambazo ni: Njia moto ya kuleta themogenesisi ni kutetemeka ambako kawi ya ATP hubadilishwa na kuwa joto mwilini. Kwa wanyama wasiotetemeka, themogenesisi yao hudhibitiwa na homoni ya thirodi Vyakula kama vile kahawa na chai husababisha themogenesisi na kupasha mwili joto. Wanaotengeneza dawa za kupunguza uzito mwilini hutumia ujuzi huu ili unapopasha mwili joto, mafuta yayeyuke.
Ruler (albamu)

Ruler ni albamu ya kwanza ya mwimbaji Dabby K, iliyotolewa na D.L.M Records na kusimamiwa na Lebo ya Dapstrem huko nchini Kenya tarehe 18 Januari 2018.
Nyota maradufu

Nyota maradufu (kwa Kiingereza: binary star, double star) ni mfumo wa nyota mbili zinazokaa karibu kwenye anga-nje kiasi cha kuvutana kwa uvutano wake hadi kuzungukana. Kwa lugha nyingine ni mfumo wa nyota mbili. Idadi yake ni kubwa, zikizidi kutambuliwa kutokana na matumizi ya darubini za kisasa. Sehemu kubwa ya nyota angavu ni nyota maradufu au sehemu ya mfumo wa nyota zaidi ya mbili. Nyota zinazoonekana duniani kuwa karibu si nyota maradufu halisi. Hali hii inaweza kutokea kama nyota mbili zinabahatika kuonekana karibu sana kwa mtazamaji kwenye Dunia ingawa hali halisi kuna umbali mkubwa kati yao na haziathiriani kwa uvutano wake. Nyota maradufu nyingi hutambuliwa kwa darubini kama mfumo wa nyota mbili zinazoshikamana. Zinazungukana au kwa lugha kamili zaidi zinazunguka kitovu cha uvutano (ing. barycenter). Mara nyingi kuna nyota nyingine zilizo sehemu ya mfumo uleule ambazo hazionekani kwa darubini bali mara nyingi hutambuliwa kutokana na kera za miendo ya zile zinazoonekana. Uchunguzi wa taswirangi unasaidia hapa. Kutokana na namna za utambuzi aina zifuatazo hutofautishwa: Nyota huaminiwa kuzaliwa katika wingu la gesi linalozunguka na kujikaza
Didier wa Cahors

Didier wa Cahors (kwa Kilatini Desiderius; 580 hivi – 15 Novemba 654 hivi) alikuwa askofu wa Cahors baada ya ndugu yake Rustiko wa Cahors. Chini yake jimbo lilistawi katika miaka 630-655 hivi . Pia alianzisha monasteri kadhaa chini ya kanuni ya Kolumbani na kujenga makanisa na mengineyo kwa faida ya jamii, bila kuacha kamwe kuandaa watu kukutana na Kristo kwa kuishi kama mahekalu yake kweli . Tangu kale anaheshimiwa na Wakatoliki na Waorthodoksi kama mtakatifu. Sikukuu yake huadhimishwa tarehe 15 Novemba.
Dimfna

Dimfna (pia: Dymphna, Dympna, Dimpna, Dymphnart, Damnat; Geel, Ubelgiji, karne ya 7) alikuwa msichana Mkristo wa Ireland ambaye baba yake mpagani, mfalme Damon wa Oriel, alimkata kichwa kwa sababu alikataa kuolewa naye baada ya kifo cha mama yake. Tangu kale anaheshimiwa na Wakatoliki na Waorthodoksi kama mtakatifu mfiadini. Sikukuu yake huadhimishwa tarehe 30 Mei au 15 Mei.
Dorotheo wa Turo

Dorotheo wa Turo (Antiokia ya Siria, leo nchini Uturuki, 255 hivi - Varna, Bulgaria, 362) alikuwa askofu wa mji huo wa Lebanoni . Tangu kale anaheshimiwa na Wakatoliki na Waorthodoksi kama mtakatifu mfiadini. Sikukuu yake huadhimishwa tarehe 5 Juni. Dhuluma ya kaisari Diocletian ilimlazimisha kukimbia alipokuwa padri maarufu kwa elimu yake, lakini baadaye akarudi. Alishiriki mtaguso wa kwanza wa Nisea mwaka 325, lakini alifukuzwa na kaisari Juliani Mwasi akakae Odyssopolis (Varna, leo nchini Bulgaria) kwenye Bahari Nyeusi. Huko alifia dini yake akiwa na umri wa miaka 107. Anasemekana kuwa mwandishi wa kitabu "Matendo ya Wanafunzi Sabini" waliotumwa na Yesu kadiri ya Injili ya Luka 10:1.
Editha

Editha wa Wilton (jina asili Eadgyth limerahisishwa pia kama Edith au Ediva; Kemsing, Kent, Uingereza, 961 hivi – Wilton Abbey, 15 Septemba 984) alikuwa binti wa mfalme Edgar wa Waangli ambaye tangu utotoni aliishi kama mmonaki katika abasia ya Wilton, hivi kwamba alionekana si kuacha malimwengu, bali kutoyafahamu kabisa . Tangu kale anaheshimiwa kama mtakatifu bikira. Sikukuu yake huadhimishwa na Wakatoliki na Waanglikana tarehe 16 Septemba.
Edward Shahidi

Edward Shahidi (jina asili: Eadweard II; 962 hivi - Wareham, 18 Machi 978) alikuwa mfalme wa Uingereza tangu tarehe 8 Julai 975 hadi alipouawa bado kijana huko Corfe Castle, Dorset kwa agizo la mama yake wa kambo. . Tangu kale anaheshimiwa kama mtakatifu mfiadini. Wakatoliki, Waorthodoksi na Waanglikana wanaadhimishwa sikukuu yake tarehe ya kifodini chake.
Emma wa Lesum

Emma wa Lesum (au Hemma au Imma wa Stiepel au wa Ludger; 975-980 – 3 Desemba 1038) alikuwa mwanamke wa ukoo Immedinger, uliotawala kaskazini mwa Ujerumani. Aliolewa na kuzaa mtoto mmoja, halafu akafiwa mumewe. Kutokana na matendo yake mema, tangu kale anaheshimiwa na Kanisa Katoliki na Waorthodoksi kama mtakatifu. Sikukuu yake huadhimishwa tarehe ya kifo chake au tarehe 17 Aprili.
Eligius wa Noyon

Eligius wa Noyon (kwa Kifaransa: Éloi; Chaptelat, Aquitaine, 588 hivi – Noyon, 1 Desemba 660) alikuwa sonara halafu mshauri mkuu wa mfalme wa Ufaransa Dagobati I, akichangia ujenzi wa monasteri nyingi na maziara mazuri ya kisanaa kwa heshima ya watakatifu. Miaka mitatu baada ya kifo cha mfalme huyo, alichaguliwa kuwa askofu wa Noyon-Tournai (642). Hapo kwa miaka ishirini alijitahidi kwa ari kufanya wakazi Wapagani wa Flandria waongokee Ukristo. Tangu kale anaheshimiwa na Wakatoliki na Waorthodoksi kama mtakatifu. Sikukuu yake huadhimishwa tarehe 1 Desemba.
Sikomi

"Sikomi" ni wimbo uliotoka tarehe 5 Disemba, 2017 kwa msanii wa muziki wa kizazi kipya wa Tanzania, Diamond Platnumz. Wimbo ulitambulishwa kwa mara ya kwanza mnamo tarehe 27 Novemba 2017 ambapo alitoa nyimbo mbili kwa pamoja katika muundo wa audio kama utangulizi tu - wimbo mwingine ni "Niache". Alitaka watu wachague wimbo gani utoke rasmi mwanzo kati ya hizo mbili. Hatimaye ukatoka rasmi Sikomi na wimbo ulishika vibaya na ndio wimbo wa kwanza wa Diamond kufanya video na Zoom Production ambayo alionekana kuitanganza tangu 2017 kwenye akaunti yake ya Instagram. Mwongozaji wake ni Kenny. Huu ni wimbo wa tatu kutolewa na Zoom baada ya Dede ya Lavalava, ya pili kufanywa na Zoom ya Harmonize, "Nishachoka". Wimbo umetayarishwa na Laizer Classic kupitia studio ya Wasafi Records. Huu ni wimbo wa tatu wa Diamond Platnumz kuimba kwa huzuni sana baada ya Ntapata Wapi (2014) na Utanipenda (2015). Humu inaonekana kawaida sana kwa Diamond kuweka bayana maisha yake binafsi. Wimbo anazungumzia maisha yake ya mahusiano na wanawake mbalimbali, huku akielezea mikasa kadha wa kadha anayokubali kama mwanadamu ameyapitia licha ya kuwa na changamoto mbalimbali. Kwa ujumla wimbo unahusu mahusiano yake aliyowahi kuyapitia hadi kukutana na mama watoto wake Zarina Hassan au maarufu Zari the Boss Lady. Ubeti huu anazungumzia maajabu ya Muumba jinsi alivyotoka kiajabuajabu leo hii na yeye anawika kwa kupitia muziki
Elizabeti wa Urusi

Elizabeti wa Urusi (kwa Kirusi Елизавета Фёдоровна Романова, Elizabeth Feodorovna Romanova; 1 Novemba 1864 – 18 Julai 1918) alikuwa mwanamke wa ukoo tawala wa jimbo mojawapo la Ujerumani aliyeolewa na mtoto wa tano wa kaisari Alexander II wa Russia. Baada ya mumewe kuuawa kwa bomu mwaka 1905, Elisabeti alimsamehe muuaji, Ivan Kalyayev, na kujitahidi asiadhibiwe. Kisha kuhama ikulu, akawa mmonaki akaanzisha konventi ya Marfo-Mariinsky ili kusaidia pia maskini wa Moscow. Mwaka 1918 alikamatwa na kuuawa na Wakomunisti. Elizabeti alitagazwa na Waorthodoksi kuwa mtakatifu mwaka 1981 na mwaka 1992. Sikukuu yake huadhimishwa tarehe 5 Julai.
Katani

Katani ni mmea wenye asili ya Meksiko unaotumika kutengeneza kamba, mikeka, mazulia, vitambaa, gesi na mengineyo. Katani ililetwa na Dr. Richard Hindorf mwaka 1892 aliyesafirisha miche elfu moja akipitia Florida (Marekani) halafu Hamburg (Ujerumani) ila alipofika Hamburg aligundua amebakiwa na miche mia mbili tu. Hapo alifanya jitihada ya kuitunza miche iliyobaki isiharibike: mpaka alipofika Tanga alikuwa amebakiwa na miche sitini na mbili tu, hivyo aliisafirisha tena mpaka Pangani katika kijiji cha Kikogwe ambapo alianzisha shamba la kwanza la mkonge. Katani ni hasa nyuzi za mimea hiyo.
Kitambaa

Kitambaa (pia kitambara) ni kipande cha tambaa au jora ambalo kimekatwa ili kushonea vazi la binadamu, kama vile shati, sketi au suruali, au kwa madhumuni mengine, kama vile kutandika meza, kochi au samani nyingine, kushonea pazia, kurembesha, kupenga, kuosha, kupangusa vitu zilizomwagikiwa kiowevu na pia vitu vikavu kama vile madirisha ya glasi n.k. Siku hizi vitambaa vinatengenezwa kwa kawaida katika viwanda. Mara nyingi hutengenezwa kwa kuunganisha nyuzi pamoja, ziwe za asili au vitu vilivyotengenezwa na mwanadamu. Mifano ya nyuzi za asili ni pamba na hariri. Mifano ya nyuzi zilizotengenezwa na binadamu ni nailoni na akriliki. Rangi ya kitambaa inazingatiwa sana katika matumizi, kulingana na utamaduni, hali n.k.
PES 2016

PES 2016 (kwa kirefu Pro Evolution Soccer) ni mchezo wa kompyuta wa soka ulioandaliwa na PES Productions na uliochapishwa na Konami kwa Microsoft Windows, PlayStation 3, ''PlayStation 4'', Xbox 360, na Xbox One. Ni toleo la kumi na tano la mfululizo wa Pro Evolution Soccer na alama ya PES Productions mwaka wa 20 wa kuzalisha michezo ya soka. Kifuniko cha kasha la mchezo ni mchezaji Neymar (amevaa jezi lake la taifa la Brazil). Jina la mchezo limebadilishwa kutoka Soko la Dunia.
Shoka

Shoka ni kifaa kinachotumika kukatia magogo, nyama, mifupa, kuni n.k. Ukitaka kuunda shoka unatakiwa uwe na mpini na chuma. Shoka lina faida na hasara zake; mfano ni: ukikosea kukata unaweza kukata kuni vibaya au kujikata wakati unakata nyama.
Kiyoyozi

Kiyoyozi ni kifaa kinachowekwa kwenye vyombo vya moto au nyumba. Kifaa hiki kina uwezo wa kutoa hewa ya ubaridi au ya joto. Kwa sehemu zenye joto watu hutumia kifaa hiki kufanya hali ya hewa kuwa yenye ubaridi katika nyumba zao au katika magari yao na vyombo vinginevyo vya moto kama vile treni. Kumbe katika sehemu zenye baridi watu hutumia kifaa hiki kufanya hali ya hewa katika nyumba zao au magari yao kuwa ya joto la kawaida ili kujikinga na baridi kali. Kwa sasa kifaa hiki kinatumiwa na watu wengi hasa katika nchi zilizoendelea. Kifaa hiki kinatumia umeme mwingi, hivyo kinahitaji umeme wa kutosha ili kufanya kazi yake.
Muundo

Muundo katika lugha ni mpangilio na mtiririko wa visa na matukio katika kazi ya kifasihi. Hapa tunachunguza jinsi msanii wa kazi hiyo alivyounda na alivyounganisha tukio moja na jingine, kitendo kimoja na kingine, sura moja na nyingine. Tunapohakiki muundo katika kazi ya kifasihi, hasa riwaya na tamthilia, kuna mambo ya kuzingatia. Mambo hayo ni: Katika mgawanyo wa kazi mhakiki anapaswa kueleza: Ikumbukwe kwamba mwandishi anaweza kugawa kazi yake katika sehemu lakini akaipa picha sura na taswira. Katika kuangalia umbo la kazi mhakiki anapaswa kueleza kama kazi hiyo ni riwaya tamthiliya au ushairi.
Mapishi

Mapishi ni namna mbalimbali za kuandaa chakula ukipendacho kama wali, makande, pilau na vyakula vingine. Kuna mapishi mengi katika nchi mbalimbali, kwa mfano za Afrika, Ulaya na Amerika, hasa kwa kufuatia tofauti za kitamaduni miongoni mwa wanadamu.
Klorofili

Klorofili (pia chanikiwiti) ni kemikali ambayo hunyonya mwanga wa jua la alfajiri, mchana na jioni. Inapatikana kwenye wigo la mimea na mwani na kuvipatia rangi ya kijani. Husaidia kutengeneza chakula cha mimea na husaidia utengenezaji wa nguvu kwenye mimea.
Emeriko wa Hungaria

Emeriko wa Hungaria (pia: Henricus, Emery, Emerick, Emmerich, Emericus, Americus; kwa Kihungaria: Szent Imre herceg; Székesfehérvár, 1007 hivi – Hegyközszentimre, 2 Septemba 1031) alikuwa mtoto pekee wa mfalme Stefano I wa Hungaria ambaye alifikia ujana. Emeriko alilelewa kitawa na Mbenedikto Gerard wa Csanád ili amrithi baba yake kama mfalme. Alioa mwaka 1022. Kumbe alifariki wakati wa uwindaji. Mwaka 1083 Papa Gregori VII alimtangaza mtakatifu. Sikukuu yake huadhimishwa na Wakatoliki na Waorthodoksi, hasa tarehe 4 Novemba, lakini pia 5 Novemba na 4 Septemba.
Emmeram wa Regensburg

Emmeram wa Regensburg (pia: Emeramus, Emmeran, Emeran, Heimrammi, Haimeran, Heimeran) alikuwa Askofu mmisionari aliyefia dini mwaka 652 hivi huko Helfendorf (Munich, Bavaria). Mzaliwa wa Poitiers, Aquitaine, Ufaransa, kaburi lake liko Regensburg, Ujerumani, alipokuwa anaeneza Ukristo. Hukohuko alitangazwa mtakatifu na Papa Gregori XVI mwaka 1833. Sikukuu yake huadhimishwa na Wakatoliki na Waorthodoksi tarehe 22 Septemba.
Frances Ames

Frances Rix Ames ( /ˈfrɑːnsɪz//eɪmz/; 20 Aprili 1920 – 11 Novemba 2002) alikuwa bingwa wa nyuroni, daktari wa magonjwa ya akili, na mpiganaji wa haki za binadamu nchini Afrika Kusini. Amefahamika kwa ubora wake katika kuongoza uchunguzi wa kifo cha mwanaharakati Steve Biko aliyepinga ubaguzi wa rangi, ambaye alikufa kutokana na matibabu kutelekezwa na kuteswa chini ya ulinzi wa polisi. Pindi ambapo baraza la matibabu la Afrika ya Kusini (SAMDC) liliposhindwa kuwachukulia hatua za kinidhamu daktari mkuu wa upasuaji wa wilaya na msaidizi wake ambao walihusika na matibabu ya Steve Biko, Ames na wenzake watano (wasomi na madaktari) walichangisha fedha na kupambana vita halali kisheria ya takribani miaka minane kupinga kuanzishwa kwa matibabu. Ames alihatarisha usalama wa maisha yake na kazi yake, kwa ajili ya kupigania haki, na kuipeleka kesi mahakama kuu ya Afrika ya kusini (South African Supreme Court) ambapo hatimaye alishinda kesi hiyo mwaka 1985. Alizaliwa Pretoria na kukulia katika umaskini katika mji wa Cape Town. Ames alikuwa mwanamke wa kwanza kupokea shahada ya Udaktari wa Dawa kutoka chuo Kikuu cha Cape Town mwaka 1964. Ames alisoma madhara ya bangi kwenye ubongo na kuchapisha makala kadhaa juu ya somo hilo; kuona faida ya matibabu ya bangi juu ya wagonjwa katika hospitali yake mwenyewe. Aliwahi kuwa mtetezi wa kuhalalisha kwa matumizi ya dawa. Aliongoza idara ya neurolojia ya Hospital ya Groote Schuur kabla ya kustaafu mwaka 1985, lakini aliendelea kufundisha katika Hospitali za Valkenberg na Alexandra. Baada ya ubaguzi wa rangi kumalizika mwaka 1994, Ames alitoa ushahidi mbele ya tume ya Ukweli na Maridhiano juu ya uchunguzi wa "Madaktari wa Biko" kwa kukiuka maadili ya matibabu. Mwaka 1999, Nelson Mandela alimzawadia Ames tuzo ya Nyota wa Afrika Kusini, ambayo ni tuzo ya juu kabisa kwa raia wa Afrika ya kusini.
Funmilayo Ransome-Kuti

Funmilayo Ransome Kuti, MON ( /ˌfʊnmiˈlaɪjoʊ ˈraensəm ˈkuːti/; 25 Oktoba 1900 – 13 Aprili 1978) alikuwa mwalimu, mwanasiasa, mwanaharakati wa kutetea haki za wanawake na kiongozi wa jadi nchini Nigeria. Alikuwa mwanamke kiongozi maarufu sana kipindi chake, alikuwa mwanamke wa kwanza kuendesha gari nchini Nigeria.
Braun Strowman

Adam Joseph Scherr (alizaliwa 6 Septemba 1983) ni mwanamiereka wa Marekani aliyekuwa mwenye nguvu; sasa amesainiwa na WWE ya kukuza mapambano ya mieleka, ambapo anacheza kwa jina la uringo Braun Strowman. Baada ya kuanza kwa programu za WWE za mara kwa mara, Strowman alihusishwa kwenye kundi la The Wyatt Family, amevaa kinyago cheusi cha kondoo na mwenye nguvu zaidi. Katika maonesho yake yote na WWE, Strowman ameonekana kama mtu asiyepigika. Pia aliwahi kuwa mshindi wa Money In The Bank mwaka 2018 na mshindi wa Andre the Giant Memorial kwenye Wrestlemania 35. Pia inasemekana Braun ni mwanamiereka mwenye nguvu sana hata ana uwezo wa kubeba gari la kusafirisha mizigo.
Sungusungu

Kuhusu wadudu wenye jina hili, tazama Sungusungu (sisimizi) Sungusungu ni namna ya kutaja walinzi wa jadi nchini Tanzania. Asili yake ni vikundi vyao lilitokea katika jamii za Wasukuma katika Tanzania ya Magharibi. Jina hilo lilianza kupata umaarufu tangu miaka ya 1980 kati ya Wasukuma  walioona matatizo ya wizi wa mifugo na ujambazi kwenye barabara baada ya vita vya Kagera na kurudi kwa wanajeshi wengi nchini kutoka Uganda. Kufuatana na kumbukumbu ya wenyeji, walianzia Wilaya ya Msalala, kata ya Jana na baadaye kuzinduliwa rasmi kata ya Mwalugulu, mwaka 1982. Baada ya kuona polisi haikuadhibu wezi wa mifugo na kuhisi kwamba viongozi kadhaa upande wa serikali walishirikiana nao, wananchi wa Jana waliunda kundi la vijana waliomchagua chifu kati yao na kuwinda wezi. Harakati hiyo ilienea kwenye kata za jirani. Wezi na majambazi waliuawa mara nyingi lakini vijijini Wasungusungu waliendelea kuwaua pia watu walioshtakiwa kuwa wachawi. Baada ya polisi kuwatafuta viongozi na kuwakamata, Wasungusungu walipata kibali cha rais Julius Nyerere waweze kuendelea. Kati ya Wasukuma kulikuwa na utaratibu wa Wasungusungu; walisimamiwa na "ntemi" wao aliyesaidiwa na makamu wake, "ntwale" na katibu. Chini yao yuko "Kamanda" anayeongoza vijana wanaokwenda kuwakamata wezi au washtakiwa. Wote walishauriana katika "bunge la Sungusungu". Kutoka Usukuma mtindo wa Sungusungu uliendelea kusambaa kama chombo cha usalama kwa kusaidiwa na vyombo vya dola hadi kuenea juu ya asilimia 20 za Watanzania wote
Kokoto

Kokoto ni vipande vidogovidogo vya mawe makubwa au miamba. Kokoto hupatikana baada ya kupasuliwa kwa miamba hiyo. Mara nyingi kokoto hupatikana kwa njia asilia hasa kama mashapo katika njia ya mto. Kwa mahitaji ya ujenzi kokoto hutengenezwa pia kwa kutumia mitambo. Kumegawanyika katika sehemu mbalimbali: baadhi ya njia hizo ni upasuaji wa kutumia nyundo au mashine ya kuvunja. Kokoto zinatumika kwa wingi pamoja na sementi katika ujenzi wa barabara, nyumba n.k.
Carlos Henrique Casimiro

Carlos Henrique Casimiro (anajulikana kama Casemiro; alizaliwa 23 Februari 1992) ni mchezaji wa soka wa Brazil ambaye anacheza kama kiungo mkabaji katika klabu ya Hispania ya Real Madrid na timu ya taifa ya Brazil. Ametokea huko São Paulo, ambapo alifunga mabao 11 katika michezo 112 rasmi, alihamia Real Madrid mwaka 2013, na pia alitumia msimu alikokwenda kwa mkopo huko Porto. Alikuwa kwenye kikosi cha Real Madrid kikosi kilichoshinda Ligi ya Mabingwa mara tatu, kutoka 2013-2014 hadi 2016-2018. Upande wa kitaifa, alianza kuichezea timu ya Brazil toka mwaka 2011,akishiriki michuano ya Copa America miaka ya 2015 na 2016 na pia kwenye michuano ya kombe la dunia mwaka 2018. Alizaliwa São José dos Campos, São Paulo, Casemiro alikuwa ni matunda ya akademi ya São Paulo FC.Akiwa na umri wa maka 11 na zaidi alikuwa kama nahodha wa timu.Alijulikana kama "Carlão" ambayo ni moja ya matamshi ya jina lake la kwanza kwa kireno. Casemiro aliisaidia timu yake ilipoelemewa kwa kufunga goli lake la kwanza na kuisaidia timu yake kusuluhu 2-2 dhidi ya Cruzeiro Esporte Clube. Tarehe 7 Aprili 2012, Casemiro alifunga goli lake la kwanza la ushindi wa 2-1 kwenye uwanja wa Arena Barueri dhidi ya Mogi Mirim Esporte Clube alipocheza nafasi ya Fabrício aliyeumia. Januari 2013,Casemiro alipelekwa kwa mkopo kwenda Real Madrid Hispania alipojiunga na timu 'B'.Alicheza mechi yake ya kwanza 16 Februari walipopigwa 3-1 na CE Sabadell FC. Casemiro alianza mafanikio yake Real Madrid alipocheza dakika 90 ambapo walishinda 3-1 dhidi ya Real Betis